作者：杨泽民
词牌/韵律：西平乐

paragraphs: 圃韭畦蔬，嫩鸡野腊，邻酝稚子能赊。
罗幕新裁，画楼高耸，松梧柳竹交遮。
应便作归休计去，高揖渊明，下视林逋，到此如何，又走风沙。
都为啼号累我，思量事、未遂即咨嗟。
连年奔逐，旁州外邑，舟楫轻扬，鞭□倾斜。
仍冒触、烟岚邃险，风雪纵横，每值初寒在路，炎暑登车，空向长途度岁华。
消减少年，英豪气宇，潇洒襟怀，似此施为，纵解封侯，宁如便早还家。